**CENU APTAUJA NR. TNPz 2025/21**

 **“Talsu Sauleskalna estrādes dēļu grīdas remontdarbi”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets:“Talsu Sauleskalna estrādes dēļu grīdas remontdarbi”.
	2. Prasības norādītas Darbu apjomu tāmē (1. pielikums).
	3. Paredzamais līguma izpildes laiks: 2025. gada 9. maijs.
	4. Darbu izpildes vieta: Jaunatnes iela 1A, Talsi, Talsu novads.
	5. Līgums ar šīs cenu aptaujas uzvarētāju tiks noslēgts 5 (piecu) dienu laikā pēc uzvarētāja noteikšanas un līguma noslēgšanai nepieciešamo dokumentu saņemšanas.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot tos uz e-pastu iepirkumi@talsi.lv līdz **2025. gada 11. aprīlim, plkst. 10:00**.
	2. Kontaktpersona: Talsu Kultūras centra direktora vietnieks saimnieciskajos un tehniskajos jautājumos Uldis Putniņš, tālr. 26551700, e‑pasts: uldis.putnins@talsi.lv vai Talsu novada pašvaldības Nekustamo īpašumu un vides aizsardzības departamenta vecākais inženieris Andrejs Aveniņš, tālr. 28343818, e-pasts: andrejs.avenins@talsi.lv.
	3. Iesūtot piedāvājumu pretendentiem **obligāti** jānorāda: Pieteikums cenu aptaujai **“Talsu Sauleskalna estrādes dēļu grīdas remontdarbi”**,identifikācijas Nr. TNPz 2025/21.
3. **Piedāvājuma noformēšana:**
	1. Pretendents ir reģistrēts atbilstoši Latvijas Republikas normatīvo aktu prasībām.
	2. Pretendents iesniedz piedāvājumu, kas sastāv no aizpildīta 1. pielikuma – Darbu apjomu tāme un Pretendenta pieteikums un finanšu piedāvājums (3. pielikums), kurā jānorāda kopējā līguma summa ar diviem cipariem aiz komata.
	3. Pretendents iepriekšējo 3 (trīs) gadu laikā (2022., 2023. un 2024. gadā) ir izpildījis vismaz vienu līgumu, kura ietvaros ir veikti dēļu grīdas remonta darbi līdzvērtīgā apjomā. Pie iesniedzamajiem dokumentiem jāpievieno aizpildīta pretendenta pieredzes saraksta forma (4. pielikums).
	4. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Apmaksa tiek veikta 10 (desmit) darba dienu laikā pēc darba nodošanas – pieņemšanas akta parakstīšanas un e-rēķina saņemšanas Talsu novada pašvaldības oficiālajā e-adresē. Sūtot strukturētos elektroniskos e-rēķinus XML formātā, lūgums rēķinam klāt pievienot PDF faila formātu.
6. **Informācijas sniegšana:** Visi jautājumi par iepirkuma priekšmetu adresējami 2.2. punktā minētajām kontaktpersonām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Darbu apjomu tāmē norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un tehniskajā specifikācijā noteiktajām prasībām, kā arī citos gadījumos, kas noteikti normatīvajos aktos.